Oed yr Addewid

Ffilm Gymraeg yw Oed yr Addewid a gafodd ei ryddhau yn 2001.

 Mae'r stori wedi'i leoli yng ngogledd orllewin Cymru yn ystod yr ychwydig wythnosau cyn etholiad cyffredinol 1997 ac yn dilyn hanes William Davies, sy’n cael ei gymryd i gartref oherwydd ei fod yn ymddwyn fel pe byddai’n colli arno’i hun ac aelodau ei deulu heb y gallu - neu’r awydd - i edrych ar ei ôl eu hunain.

Cyfarwyddwyd y ffilm gan Emlyn Williams

## **Plot**

Mae'n fis Mawrth 1997 ac, yn dilyn deunaw mlynedd o reolaeth Dorïaid, ame Prydain yn cyraedd croesffordd wleidyddol.

Mae prif weinidog llywodraeth sydd dan warchae yn penderfynu cynnal etholiad cyffredinol mewn ymdrech ofer i ddarbwyllo'r etholwyr bod ei blaid yn haeddu pumed tymor mewn grym.

Yn y cyfamser, mae William Davies, sy'n wr gweddw ac yn chwarelwr wedi ymeeol, wedi cyrraeff ei groesffordd ei hun. Mae gan Maureen ei dwylo'n llawn gartref ac ni all ofalu am ei thad William, a allai fod yn dioddef o glefyd Alzheimer. Nid yw ei brodyr - Alun, chwaraewr trwmped alcoholig, a John, dyn busnes ansensitif - eisiau helpu mewn gwirionedd

Wedi bod yn sosialydd hyd ei oes, ame'n teimlo'n ddig ac yn chwerw tuag at lywodraeth sydd fwy neu lai wedi anghofio amdano'n ei henaint.

Ar ôl cael i berwswadio gan ei blant i brynu ei dy cyngor yn yr wythdegau ffyniannus, mae'n sylwi bod y llywodraeth honno, a fanteisiodd cymaint at bechnogaeth ddeng mylnedd ynghyn yn disgwyl iddo wrthu ei eiddo'n awr er mwyn talu am ei ofal pe bai'n rhaid iddo fynd i gartref preswyl.

Wrth i William Davies gerdded o'i dy cyngor un bore, mae'n rhoi cynllun anobeithiol a hurt ar waith a fydd yn ennill y blaen ar y system yn ei dyb ef.

Ond aiff pethau o chwith wirth i'r hen ddyn sylweddoli ei fod wedi gwneud camgymeriad ofnadwy.

Wrth i ddiwrnod yr etholiad agosau, mae Will a'i deulu'n dysgu ambell i wirionedd - am ei gilydd ac em eu gwir deimladau am eu cartref.

## **Darllediad**

Dangoswyd y ffilm gyntaf yn yr Wyl Ffilmiau Ryngwladol yng Nghaerdydd fis Rhagfyr 2000. Aeth yna ar daith oamgylch sinemau Cymru ar ddechrau 2001.

Cafodd ei darlledu ar S4C am y tro cyntaf yn mis Ebrill 2001.

## **Derbyniad**

Cafodd y berfformiad Stewart Jones ganmoliaeth yn Adolygiad y BBC o'r ffilm, yn ogystal a clôd i *'berfformiadau ardderchog... gan Arwel Gruffydd, y cerddor alcoholig a Morfudd Hughes fel y ddynes drws nesa.'.* Daeth i'r canlyniad ford hon yn *'ffilm â neges bwerus am natur bywyd a thlodi a henaint yn y Gymru'* wledig.

Roedd Cylchgrawn Variety yn fwy beirniadol o'r ffilm yn dweud fod y *'gwerthoedd cynhyrchu yn dal bywydau a lleoliadau gweithio Cymraeg, ond yn y ffurf ddiflasaf bosib'.*

## **Gwobrau**

Oed yr Addewid oedd cyflwyniad swyddogol y Deyrnas Unedig ar gyfer category 'Ffilm Iaith Dramor Orau' yn Wobrau'r Academi yn 2002 er ni chafodd ei enwebu.

## **Cyfeiriadau**

1. ↑ https://wici.porth.ac.uk/index.php/Oed\_Yr\_Addewid
2. ↑ http://web.archive.org/web/20050215022237/http://www.s4c.co.uk/oedyraddewid/post\_index.html
3. ↑ https://www.imdb.com/title/tt0303273/
4. ↑ http://news.bbc.co.uk/1/hi/wales/1046580.stm
5. ↑ http://www.bbc.co.uk/cymru/adloniant/ffilm/010127oed.shtml
6. ↑ https://www.4rfv.co.uk/industrynews/4277/cinema\_tour\_for\_s4c\_s\_film
7. ↑ https://dlo6cycw1kmbs.cloudfront.net/media/media\_assets/Adroddiad\_Blynyddol\_2001.pdf
8. ↑ http://www.bbc.co.uk/cymru/adloniant/ffilm/adolygiadau/011200oed.shtml
9. ↑ https://variety.com/2002/film/reviews/do-not-go-gentle-3-1200551270/
10. ↑ https://www.thefreelibrary.com/S4C%27s+tiger+captures+another+top+award%3B+TELEVISION.-a082587832